Za dodajanje partnerjev v PANTHEON RA/RC mobilno blagajno je potrebno v meniju »Šifranti« najprej izbrati gumb »Partnerji«. Odpre se novo okno s šifrantom partnerjev. Za dodajanje novega partnerja v zgornjem desnem delu zaslona izberemo gumb »Novi«. Odpre se nov obrazec za vnos podatkov o partnerju. Podatke lahko vnesemo ročno ali s pomočjo AJPES. Če želimo podatke o partnerju poiskati preko AJPES, v polje »Naziv« vnesemo ime podjetja in pritisnemo na gumb [lupa].
Če želimo, lahko podatke o partnerju vnesemo tudi ročno. Podatki, ki jih je tu potrebno vnesti v obrazec za vnos novega partnerja, so na primer naziv partnerja, šifra, aktivnost partnerja, davčna številka, ime in priimek kontaktne osebe partnerja, naslov (ulica, hišna številka, kraj, poštna številka), davčna skupina, cena, minimalna zaloga in privzeta količina, ali je partner davčni zavezanec ali ne, kontakt in odstotek popusta.
Za uporabnike PANTHEON RC je vnos partnerjev mogoč tudi preko spletnega vmesnika, imenovanega PANTHEON Retail Pisarna v ozadju. Dostop do Pisarne v ozadju je mogoč preko spletne povezave www.mobilnipos.eu. Po uspešni prijavi z uporabniškim imenom in geslom v osnovnem meniju najprej pritisnemo na gumb »Stranke«. Odpre se šifrant partnerjev. Za vnos novega partnerja v zgornjem levem kotu seznama izberemo znak +. Odpre se novo pojavno okno z obrazcem za vnos novega partnerja. Podobno kot v PANTHEON RA/RC tudi tu vnesemo zahtevane podatke. Ko smo zadovoljni, pritisnemo gumb »V redu«.